
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 889 

26 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Άρση αναδάσωσης για έκταση εμβαδού 2,43104 
στρεμμάτων στη θέση «Κάβος» περιοχής Φάρσων 


περιφέρειας Δήμου Αργοστολιού Ν. Κεφ/νιάς. 1 

Ανάκληση απόφασης κήρυξης έκτασης αναδασωτέας 
εμβαδού 5.069,72 τ.μ. στη θέση «Μέσα Ξεροπήγα¬ 
δα» Δήμου Νικηφόρου Φωκά Ρεθύμνης. 2 

Τροποποίηση εγκεκριμένου ρυμοτομικού σχεδίου οικι¬ 
σμού Μακροχωρίου Ν. Ημαθίας στα Ο.Τ. 31 και 32.. 3 

Τροποποίηση σχεδίου πόλης Καστοριάς στα Ο.Τ. 295 
και 289Β στην περιοχή Άμμος-Μύλοι. 4 


ΑΠΟΦΑΣΕΙΣ 

Αριθ. 2550 (1) 


Άρση αναδάσωσης για έκταση εμβαδού 2,43104 στρεμ¬ 
μάτων στη θέση «Κάβος» περιοχής Φάρσων περιφέ¬ 
ρειας Δήμου Αργοστολιού Ν. Κεφ/νιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του άρ¬ 
θρου του ν.3200/1955 όπως τροποποιήθηκε και συμπλη¬ 
ρώθηκε μεταγενέστερα με το ν.δ. 532/1970. 

2. Τις διατάξεις του άρθρου 44 του ν. 998/1979 «περί 
προστασίας των δασών και των δασικών εν γένει εκτάσε¬ 
ων της χώρας». 

3. Τις διατάξεις του ν. 3208/2003 «Προστασία των δασι¬ 
κών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν γέ- 
νει εκτάσεων και άλλες διατάξεις». 

4. Τις υπ’ αριθμ. α) 160417/1180/8.7.1980 και β) 182447/ 
3049/24.9.1980 διαταγές του Υπουργείου Γεωργίας. 

5. Το ν. 2218/13.6.1994 «περί ίδρυσης Νομαρχιακής Αυ¬ 
τοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα. 

6. Τον ν. 2503/30.5.1997 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική- 
αυτοδιοίκηση και άλλες διατάξεις». 


7. Την υπ’ αριθμ. 87234/7539/3.9.1997 εγκύκλιο διαταγή 
Υπουργού Γεωργίας. 

8. Την υπ’ αριθμ.107143/1057/18.9.2003 διαταγή Υφυ¬ 
πουργού Γεωργίας. 

9. Την υπ’ αριθμ. 207/15.1.2003 απόφαση της Γενικής 
Γραμματέας Περιφέρειας Ιόνιων Νησιών, με την οποία κη¬ 
ρύχθηκε αναδασωτέα, λόγω αποψίλωσης, έκταση εμβα¬ 
δού 2,43104 στρεμμάτων. 

10. Την υπ’ αριθμ. 55/2003 Απόφαση της Πρωτοβάθμιας 
Επιτροπής Επίλυσης Δασικών Αμφισβητήσεων Ν. 
Κεφ/νιάς (άρθρο ΙΟπαρ. 3 του ν.998/1979), η οποία έκρι¬ 
νε, οριστικά και τελεσίδικα, τον χαρακτήρα της έκτασης 
εμβαδού 2,43104 στρεμμάτων ως μη δασικό και την 
αριθμ. 6634/3.11.2003 βεβαίωση τελεσιδικίας αυτής. 

11. Την υπ’ αριθμ. 575/4.2.2004 εισήγηση της Δ/νσης 
Δασών Ν. Κεφ/νιάς, με την οποία προτείνεται να γίνει άρ¬ 
ση της αναδάσωσης για την εν λόγω έκταση, γιατί οριστι¬ 
κά και τελεσίδικα κρίθηκε ότι δεν είναι ούτε δάσος, ούτε 
δασική με αποτέλεσμα να έχει ανατραπεί η αιτιολογική 
βάση με την οποία αυτή είχε κηρυχθεί ως αναδασωτέα, 
αποφασίζουμε: 

Αίρουμε την αναδάσωση για έκταση εμβαδού 2,43104 
στρεμμάτων που βρίσκεται στη θέση «Κάβος» περιοχής 
Φαρσών Περιφέρειας Δήμου Αργοστολιού Ν. Κεφ/νιάς 
και η οποία είχε κηρυχθεί αναδασωτέα με την υπ’ αριθμ. 
207/15.1.2003 Απόφαση της Γενικής Γραμματέας Περι¬ 
φέρειας Ιόνιων Νησιών. Η έκταση προσδιορίζεται από τα 
στοιχεία: Α-Β-Γ-Δ-Ε-Ζ-Η-Θ-Ι-Κ-Λ-Μ-ΝΆ, όπως φαίνονται 
στο συνημμένο απόσπασμα χάρτη Γ.Υ.Σ. κλίμακας 
1:5.000, το οποίο αποτελεί αναπόσπαστο μέρος της από¬ 
φασης αυτής και ορίζεται ως εξής: 

Ανατολικά: Με μη δασική έκταση. 

Δυτικά: Με βραχώδη ακτή θαλάσσης. 

Βόρεια: Με δασική και μη δασική έκταση. 

Νότια: Με μη δασική έκταση και βραχώδη ακτή θαλάσ¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13 Απριλίου 2005 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

Αριθμ.2633 (2) 

Ανάκληση απόφασης κήρυξης έκτασης αναδασωτέας εμ- 
βαδού 5.069,72 τ.μ. στη θέση «Μέσα Ξεροπήγαδα» 
Δήμου Νικηφόρου Φωκά Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρ. 1 του ν.2503/1997 «Διοίκηση, 
Οργάνωση, Στελέχωση της Περιφέρειας κ.α. διατάξεις». 

2. Την υπ’ αριθμ. 6730/12.8.2003 Απόφαση του Γενικού 
Γραμματέα περιφέρειας Κρήτης «Ορισμός εισηγητών και 
μεταβίβαση εξουσίας υπογραφής με εντολή Γενικού 
Γ ραμματέα κ.λπ.». 

3. Τις διατάξεις των άρθρων 117 παρ. 3 και 24 παρ. 1 του 
Συντάγματος της Χώρας. 

4. Τις διατάξεις του αριθμ. 44 παρ. 1 του ν. 998/1979 «πε¬ 
ρί προστασίας των Δασών κ.λπ.», όπως αυτό συμπληρώ¬ 
θηκε με το αριθμ. 1 παρ. 9 του ν.3208/2003. 

5. Το υπ’ αριθμ. 107143/1057/18.9.2003 έγγραφο του Υ¬ 
πουργείου Γεωργίας «κήρυξη εκτάσεων αναδασωτέων». 

6. Την υπ’ αριθμ. 5365/19.9.2003 εισήγηση της Δ/νσης 
Δασών Ρεθύμνης για κήρυξη έκτασης αναδασωτέας. 

7. Την υπ’ αριθμ. 5366/19.9.2003 (ΦΕΚ1196/12.11.2003) 
απόφαση Γ ενικού Γ ραμματέα Περιφέρειας Κρήτης «περί 
κήρυξης αναδασωτέας έκτασης 5.069,72 τ.μ. στη θέση 
«Μέσα Ξεροπήγαδα» περιοχής Ατσιποπούλου Δήμου 
Νικηφόρου Φωκά που χαρακτηρίζεται ως Δασική κατηγο¬ 
ρία άρθρου 3 παρ. 2 ν. 998/1979. 

8. Το υπ’ αριθμ. 107143/1057/18.9.2003 έγγραφο του 
Υπουργείου Γεωργίας «κήρυξη εκτάσεων αναδασω¬ 
τέων». 


9. Το ν. 3208/2003, (ΦΕΚ 303/τ.Α'/24.12.2003 άρθρο 12 
παρ. 1 σε συνδυασμό με την παρ. 8 άρθρου 12 του ίδιου 
νόμου. 

10. Την παρ. 9 άρθρου 21 ν.3208/2003. 

11. Την παρ. 17 άρθρο 1 ν.3208/2003. 

12. Την υπ’ αριθμ. 1099/26.10.2004 εγκύκλιο Υπ. Αγρο¬ 
τικής Ανάπτυξης και Τροφίμων. 

13. Την από 1.3.2005 αίτηση του Ψωράκη Ιωάννη με την 
οποία ζητά την άρση της αναδάσωσης της έκτασης και τα 
συμβόλαια που προσκόμισε στη Δ/νση Δασών Ρεθύμνης. 

14. Την υπ’ αριθμ. 2579/27.5.2005 νεώτερη έκθεση αυ¬ 
τοψίας. 

15. Την υπ’ αριθμ. 2632/30.5.2005 εισήγηση της Δ/νσης 
Δασών Ρεθύμνης, με την οποία ανακαλεί την υπ’ αριθμ. 
5365/19.9.2003 εισήγησή της ως πεπλανημένη και συγ¬ 
χρόνως εισηγείται την ανάκληση της υπ’ αριθμ. 5366/ 
19.9.2003 απόφασής μας, αποφασίζουμε: 

Ανακαλούμε την υπ’ αριθμ. 5366/19.9.2003 απόφασή 
μας, από τότε που εκδόθηκε διότι η έκταση εμβαδού 
5.069,72 τ.μ. στη θέση «Μέσα Ξεροπήγαδα» Δήμου Νικη¬ 
φόρου Φωκά Ρεθύμνης, εμφανίζεται στην αεροφωτογρα¬ 
φία των ετών 1945 ή 1960 αγροτική μορφή και προ της κή¬ 
ρυξης της αναδασωτέας δεν είχε τον δασικό εν γένει χα¬ 
ρακτήρα σύμφωνα με το άρθρο 1 ν. 3208/2003, δεν 
υπάγεται στις διατάξεις του δασικού νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 30 Μάίου 2005 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΘΕΩΡΗΘΗΚΕ ΚΑΙ ΙΊΡΟΣΑΡΤΑΤΑΙ ΣΤΗΝ ΥΠ'ΑΡΙΘ. 
2^3/3 Ο -ί-05 απΟΦΑΣΗ ΜΑΣ 

Ο ΓΈΝΙΚΟ^ΓΡΑΜΜΑΤΕΑί^ίΡΪΦΕΡΕΙΑΣ ΚΡΗΤΗΣ 



ΠΡΟΣΑΡΤΗΜΕΝΟ ΣΤΗΝ ΥΠ' ΑΡΙ®. 

ΕΙΣΗΓΗΤΙΚΗ ΠΡΟΤΑΣΗ 
ΊΡ^ΘΥΜΝΗΣ 

Αριθμ.Δ13.2346 (3) 

Τροποποίηση εγκεκριμένου ρυμοτομικού σχεδίου οικι¬ 
σμού Μακροχωρίου Ν. Ημαθίας στα Ο.Τ. 31 και 32. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν. δ/τος της 
17.7.1923 (ΦΕΚ 228Α/ 16.8.1923) «περί σχεδίων πόλεων 
κ.λπ.». 

2. Τις διατάξεις του ν. δ/τος της 3.4.1929 «περί ΓΟΚ του 
κράτους» και ειδικότερα τρυ άρθρου 21 αυτού. 

3. Το ν. 2831/2000 «τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» και ειδικότερα το άρθρο 29 αυτού. 

4. Το ν. 3044/2002 (ΦΕΚ 197Α/27.8.2002) και ειδικότερα 
το άρθρο 10 αυτού. 

5. Την υπ’ αριθμ. 254/18/23.1.1996 απόφαση Υπουργού 
ΠΕ.ΧΩ.Δ.Ε. με την οποία επανεγκρίθηκε η μελέτη του 
Γ.Π.Σ. της Κοινότητας Μακροχωρίου. 

6. Το εγκεκριμένο σχέδιο του οικισμού Μακροχωρίου 
(διανομή Υπ. Γεωργίας 1958). 

7. Την υπ’ αριθμ. Τ.Υ. 6438/13.9.1974 απόφαση Νομάρ¬ 
χη Ημαθίας για επιβολή προκηπίου στα Ο.Τ. του οικισμού 
Μακροχωρίου. 

8. Την υπ’ αριθμ. 173/2004 απόφαση του Δημοτικού Συμ¬ 
βουλίου Απ. Παύλου για κίνηση διαδικασίας τροποποίη¬ 
σης του εγκεκριμένου ρυμοτομικού σχεδίου στα Ο.Τ. 31 
και 32 του οικισμού Μακροχωρίου. 

9. Το γεγονός ότι τηρήθηκε η νόμιμη διαδικασία ανάρ¬ 
τησης της απόφασης και δεν υποβλήθηκαν ενστάσεις. 

10. Την από 23.5.2005 θετική εισήγηση του Τμήματος 
Πολεοδομίας και Περιβάλλοντος Ν.Α. Ημαθίας. 

11. Την από 9.6.2005 θετική γνωμοδότηση του Συμβου¬ 
λίου Χ.Ο.Π. Ν. Ημαθίας, όπως αυτή διατυπώνεται στο 4ο 
πρακτικό του (πράξη 1η), αποφασίζουμε: 


Εγκρίνουμε την τροποποίηση του εγκεκριμένου ρυμο¬ 
τομικού σχεδίου του οικισμού Μακροχωρίου Ν. Ημαθίας 
στο Ο.Τ. 31 και 32 με: 

α) μετατόπιση της οδού μεταξύ των 31 και 32 βορειότε¬ 
ρα και στη θέση που λειτουργεί σήμερα παράλληλα με 
την υπάρχουσα περίφραξη της εκκλησίας. 

β) επιβολή προκηπίου, πλάτους 2,5 μέτρων στη νότια 
πλευρά του εναπομένοντος, με τον παραπάνω τρόπο, 
Ο.Τ. 31. 

γ) δημιουργία νέου Ο.Τ. με αριθμό 32α και χαρακτηρι¬ 
σμό αυτού ως «χώρου Δημαρχείου» 

δ) επιβολή προκηπίου, πλάτους 2,5 μέτρων στο παρα¬ 
πάνω Ο.Τ. και δημιουργία 4μέτρου πεζόδρομου ανατολι¬ 
κά και νότια του αυτού. 

ε) μεταβολή εν μέρειτου σχήματος του Ο.Τ. 32 προβλε- 
πομένου, από το εγκεκριμένο ρυμοτομικό σχέδιο ως χώ¬ 
ρου Πλατείας, όπως τα παραπάνω φαίνονται στο τοπο- 
γραφικό διάγραμμα που συνοδεύει την παρούσα και α¬ 
ποτελεί αναπόσπαστο τμήμα της. 

Από τις κανονιστικές διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού ή του προϋπολογισμού της Νομαρχιακής Αυτο¬ 
διοίκησης ή του οικείου Ο.Τ.Α. 

Κατά της απόφασης αυτής επιτρέπεται η προσφυγή ε¬ 
νώπιον του Γ.Γ. της Περιφέρειας Κεντρικής Μακεδονίας 
για παράβαση νόμου, σύμφωνα με το άρθρο 18 παρ. 12 
του ν. 2218/1994, εντός αποκλειστικής προθεσμίας (30) 
τριάντα ημερών από τη δημοσίευση της. 

Κατά τα λοιπά εφαρμόζονται οι διατάξεις του άρθρου 7 
του ν. 2839/2000. 

Η ισχύς της αρχίζει από τη δημοσίευση της. 

Η απόφαση αυτή μαζί με το διάγραμμα που τη συνο¬ 
δεύει να δημοσιευθείστην Εφημερίδα της Κυβερνήσεως. 

Βέροια, 14 Ιουλίου 2005 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

Αριθμ. ΚΟ/868 (4) 

Τροποποίηση σχεδίου πόλης Καστοριάς στα Ο.Τ. 295 
και 289Β στην περιοχή Άμμος-Μύλοι. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Το π.δ. 183/1986 «Έγκριση τροποποιήσεων σχεδίων 
πόλεων και καθορισμός όρων και περιορισμών δόμησης 
από τους νομάρχες» (ΦΕΚ 70/Α/5.6.1986), καθώς και την 
διευκρινιστική Εγκ-48407/1834/117/1986. 

2. Το άρθρο 10 του ν.3044/2002 «Μεταφορά Συντελε¬ 
στή Δόμησης και ρυθμίσεις άλλων Θεμάτων αρμοδιότη¬ 
τας Υ.ΠΕ.ΧΩ.ΔΕ.». 

3. Το π.δ. της 2.8.1976 «περί τροποποιήσεως και επε- 
κτάσεωςτου ρυμοτομικού σχεδίου Καστοριάς εις την πε¬ 
ριοχή Άμμος-Μύλοι» (ΦΕΚ 243/Δ/25.8.1976). 

4. Την υπ’ αριθμ. 141/2004 απόφαση του Δημοτικού 
Συμβουλίου Καστοριάς με την οποία προτείνεται: 

4.1. Η κατάργηση της οδού μήκους περίπου 70πι μετα¬ 
ξύ των Ο.Τ.289Β και 295, με σκοπό τη δημιουργία δύο νέ¬ 
ων οικοδομικών τετραγώνων του 289Γ που θα είναι κοινό¬ 
χρηστος χώρος και του 289Δ οικοδομήσιμου. 

4.2. Παράλληλα, καταργείται η πρασιά του Ο.Τ.289Β 
κατά μήκος της οδού ενώ προτείνεται η επέκταση της 
οικοδομικής γραμμής κατά 1 μ. 


5. Τη σύμφωνη γνώμη κατά πλειοψηφίατου Συμβουλίου 
Χωροταξίας - Οικισμού και Περιβάλλοντος (ΣΧΟΠ) που 
διατυπώθηκε με την αρ. 4 πράξη της 8ης συνεδρίασης της 
14.6.2005, αποφασίζουμε: 

1. Τροποποιείται το σχέδιο πόλης Καστοριάς με περιε¬ 
χόμενο: 

1.1. Την κατάργηση της οδού μήκους περίπου 70πι με¬ 
ταξύ των Ο.Τ.289Β και 295, καιτη δημιουργία δύο νέων οι¬ 
κοδομικών τετραγώνων, του 289Γ που θα είναι κοινόχρη¬ 
στος χώρος και του 289Δ οικοδομήσιμου. 

1.2. Παράλληλα, καταργείται η πρασιά του Ο.Τ. 289Β 
κατά μήκος της οδού ενώ προτείνεται η επέκταση της 
οικοδομικής γραμμής κατά 1 μ. 

2. Η ισχύς της απόφασης μας αρχίζει από την ημέρα 
δημοσίευσής της στο ΦΕΚ. 

Με την απόφασή μας δεν προκαλείται δαπάνη σε βάρος 
του Δημοσίου ή του αντίστοιχου Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 30 Ιουνίου 2005 
Ο Νομάρχης 

ΚΩΝΣΤΑΝΤΙΝΟΣ ΛΙΑΝΤΣΗΣ 




8566 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









































































